सिंहाचलम मंदिर, विशाखापट्टनम
आंध्रप्रदेश के विशाखापट्‍टनम में स्थित यह मंदिर विश्व के प्राचीन मंदिरों में से एक माना जाता है जिसका निर्माण पूर्वी गंगायो में तेरहवीं शताब्दी में करवाया गया था। यह समुद्री तट से 800 फुट ऊँचा है और उत्तरी विशाखापट्‍टनम से 16 किलोमीटर की दूरी पर स्थित है।
हनुमान मंदिर, प्रयागराज
मंदिर के बारे में मान्यता लेटे हनुमान मंदिर के बारे में मान्यता है कि यह मन्दिर लगभग 600-700 वर्ष प्राचीन है। कहा जाता है कि कन्नौज के एक राजा को कोई सन्तान नहीं थी। वे सन्तान प्राप्ति के लिये गुरु आश्रम गये और गुरु ने आदेश किया कि राजन अपने राज्य में हनुमान की प्रतिमा स्थापित कराइये। इसका स्वरूप ऐसा हो जो पाताल में भगवान रामजी को छुड़ाने के लिये गये थे और यह विग्रह कहीं और से नहीं विंध्य पर्वत से बनवाकर लाया जाए। तब राजा कन्नौज से विंध्याचल पर्वत की ओर गये और वह इस प्रतिमा को स्वरूप देकर नाव के द्वारा अपने राज्य को लेकर आए। लाते समय रास्ते में प्रयाग का क्षेत्र आया। राजा ने नाव को प्रयाग में घाट पर किनारे लगाकर रात्रि विश्राम का निर्णय लिया। तभी रात को अचानक नाव टूटी और हनुमान जी का विग्रह जलमग्न हो गया इस दृश्य को देखकर राजा बहुत दु:खी हुए और सकुशल अपने राज्य लौट गये।